L 49/2 Jurnalul Oficial al Uniunii Europene 22.2.2012 REGULAMENTE REGULAMENTUL DE PUNERE ÎN APLICARE (UE) NR. 151/2012 AL COMISIEI din 21 februarie 2012 de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (!), în special articolul 11 litera (b), întrucât: (1)  Anexa III la Regulamentul (CE) nr. 314/2004 enumeră persoanele care fac obiectul înghețării fondurilor și a resurselor economice  în temeiul regulamentului menționat anterior. În anexa II la Regulamentul (CE) nr. 314/2004 este prezentată lista autorităților competente cărora le-au fost atribuite sarcini specifice legate de punerea în aplicare a regulamentului menționat anterior. (2) Decizia 2011/101/PESC a Consiliului din 15 februarie 2011 () identifică persoanele fizice şși juridice cărora trebuie să li se aplice restricții, astfel cum se prevede la articolul 5 din decizia menționată anterior, iar Regula- mentul (CE) nr. 314/2004 pune în aplicare decizia respectivă în măsura în care este necesar să se acționeze la nivelul Uniunii. Prin urmare, anexa III la Regulamentul (CE) nr. 314/2004 ar trebui modificată, pentru a se asigura consecvența cu decizia Consiliului menționată anterior. (3)  Ar trebui actualizată şi anexa II la Regulamentul (CE) nr. 314/2004 pe baza celor mai recente informații furnizate de către statele membre cu privire la identificarea auto- rităților competente. Prin urmare, anexa II la Regula- mentul (CE) nr. 314/2004 ar trebui modificată în consecință, ADOPTĂ PREZENTUL REGULAMENT: Articolul 1 Anexa III la Regulamentul (CE) nr. 314/2004 se înlocuieşte cu anexa I la prezentul regulament. Articolul 2 Anexa II la Regulamentul (CE) nr. 314/2004 se înlocuieşte cu anexa II la prezentul regulament. Articolul 3 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 februarie 2012. () JOL 55, 242.2004, p. 1. () JO L 42, 16.22011, p. 6-23. Pentru Comisie, pentru președinte Șef al Serviciului Instrumente de Politică Externă